Narodna skupština
20140910

Mogu slobodno da pretpostavim, ali ne mogu da tvrdim, ovde otvoreno to govorim, da oni koji nisu zaposleni, pardon, koji su zaposleni u poslednje dve godine u državnoj upravi, pretpostavljam, ali ne tvrdim, da je manje od 90% onih koji dolaze iz redova vladajuće većine. Podvlačimo da je za efikasniji rad državne uprave potrebno ubaciti ove kriterijume, iz razloga što smo u poslednje dve godine bili suočeni sa nečim što se zove ekspanzija kadrova vladajuće većine koji su ugušili državnu upravu, pre svega, svojim brojem, raznim diplomama koje su se štancovale u poslednje vreme, a bez onoga što je neophodno da bi državna uprava funkcionisala kako treba, a to je rad u struci. Zahvaljujem.